Nike HyperCool Short Sleeve Top | HyperCool Technology | Mesh Panels | Minimal Seaming
HyperCool Short Sleeve Top Ladies JY LEES NOU Oscar Pistorius het vir my boodskappe gestuur, sê model Katie Price
Sy is ’n bekende Britse bostuklose model wat nog nooit weggeskram het van omstredenheid nie en nou het Katie Price weer ’n bom laat bars.
Volgens haar het Oscar Pistorius glo vir haar persoonlike Twitter-boodskappe gestuur terwyl sy moordverhoor in 2014 aan die gang was. In ’n paneelbespreking oor vroue wat op reeksmoordenaars verlief raak op ’n Britse kletsprogram, Loose Women, het die voormalige bladsydrie-meisie onthul die Paralimpiese atleet – wat in 2014 vir die moord op sy modelmeisie Reeva Steenkamp tereggestaan het – het vir haar direkte boodskappe gestuur om haar vir “haar steun” te bedank.
Katie Price reveals Oscar Pistorius sent her direct messages during his murder trial - Scottish Daily Record:... https://t.co/O4ell7J43a — ThePriceyCom Katie P (@ThePriceyCom) May 25, 2016
“Die menslike brein en wat mense dryf om te moor, boei my geweldig. My absolute droomwerk is om met reeksmoordenaars te gesels en uit te vind wat in hul kop aangaan,” het Katie gesê voor sy bevestig het die lemnaeler het haar tydens sy opspraakwekkende verhoor in die Pretoriase hooggeregshof gekontak.
She wasn't having any of it https://t.co/48BrPv3YAm — JOE.co.uk (@JOE_co_uk) May 25, 2016
“Ja, hy het vir my boodskappe gestuur tydens die verhoor; dit was voor die uitspraak en toe daar nog intense mediadekking was. Dit het ’n punt bereik waar ek besluit het ek wil nie heen en weer boodskappe stuur nie, want ek wou nie ’n grens oorsteek en tweerigtingkommunikasie hê nie.
“Ek het oor hom geskryf in ’n tydskrifrubriek en dit is waar dit begin het,” het die voormalige werklikheidstelevisiester wat al drie keer getroud was, gesê. “Hy het my bedank en ek het gewonder of dit regtig hy kon wees. My broer het vir my gesê ek moet my boodskappe nagaan en ek kon toe sien dit het van sy regte Twitter-rekening gekom.”
Sy was nie bevooroordeeld in haar rubriek nie, meen Katie, en het net geskryf mense moenie oordeel nie en vir die hof die kans moet gun om oor Oscar se lot te beslis.
“Die Pistorius-familie reageer in beginsel nie op hierdie tipe poniekoerant-stories nie. Dit is heeltemal doelloos en dien geen doel nie,” het Anneliese Burgess die familiewoordvoerder by navraag aan Huisgenoot gesê.
Regter Thokozile Masipa het Oscar eindelik aan strafbare manslag skuldig bevind, maar die appèlhof in Bloemfontein het die uitspraak einde verlede jaar verwerp en gesê die lemnaeler is skuldig aan moord. Hy sal weer op 13 Junie in die Pretoriase hooggeregshof verskyn waar sy vonnisoplegging sal voortgaan.